Hvor mange ville være interesserede i at mødes i den virkelige verden engang til sommer? Jeg forestiller mig noget med en lørdag i juni, enten i Århus eller København, et sted hvor der er mulighed for at samles i det fri med medbragt mad etc. Jeg forestiller mig noget i retning af en skovtur, hvor dagen så kan få lov til at udvikle sig lidt ad-hoc. -- 8. apr 2005 kl. 12:33 (CEST)
* Ideen er fin, men for midt vedkommende afhænger det lidt af hvor gamle I andre er. - 8. apr 2005 kl. 12:36 (CEST)
Jeg har tænkt en lignende tanke et par gange, men det er blevet ved det. Vi er jo ikke bare spredt over hele landet (og i alder), men over hele verden. Det luner iøvrigt lidt hver gang der kommer en ny bruger fra andre himmelstrøg. Jeg synes at det kunne være interessant at deltage - gad vide om vi har andet tilfælles? - men der er desværre mange, der geografisk er forhindret, og det er lidt synd. -- 8. apr 2005 kl. 13:08 (CEST)
Det ville nok være lidt langt for mig at komme helt fra Hong Kong ;-) Jeg regner dog med at være i landet til Juli, og indtil September eller Oktober. 8. apr 2005 kl. 13:11 (CEST)
Glasgow er selvfølgelig en del tættere på end Hong Kong, men jeg kommer dog nok alligevel kun, hvis jeg alligevel er i landet (hvornår det sker næste gang, véd jeg ikke p.t.). Ellers en fremragende idé! -- 8. apr 2005 kl. 15:38 (CEST)
Der er også lidt for langt til Danmark fra Virginia hvor jeg bor, og vi har ikke planer om at komme til Danmark før næste sommer. Men jeg syntes iøvrigt det er en god ide, og jeg ville være dukket op hvis jeg var i Danmark. -- 8. apr 2005 kl. 16:25 (CEST)
Jeg vil også gerne dukke op. Jeg har som Jørgen også overvejet det flere gange men har ikke fået gjort noget ved det. Jeg bor ved Randers så det skulle kunne lade sig gøre - jeg stemmer derfor for træf ved Århus frem for København :-). Mvh 8. apr 2005 kl. 21:23 (CEST)
Du ved ikke hvor tæt du har været på at blive tvunget ind i en WP-junta centreret omkring Langå :-) Det eneste der reddede dig var nok at stadig er savnet. Men for at være lidt mere seriøs, vil jeg foreslå Botanisk have i Århus, ikke mindst fordi vi har den gamle by og væksthusene i nærheden, hvis vi skulle få lyst til at blive kulturelle, og resten af byen at boltre os i, hvis stemningen skulle pege i den retning i løbet af dagen. -- 8. apr 2005 kl. 21:33 (CEST)
Et træf i Jylland vil være alletiders. Det er kortere (især mentalt :-), at tage til Århus end København. Det er nok også sjovere at være i Botanisk Have end at gå på volden her i Fredericia. -- 8. apr 2005 kl. 22:38 (CEST)
Pffff heh det lyder lidt sundhedsskadeligt det med den junta - et medlem er allerede savnet. Måske skulle vi drage i procession til hans hoveddør og banke på :-) Botanisk have lyder fint med mig. Mark jeg er i øvrigt 31 - men mon ikke vi finder en eller anden måde at fungere sammen trods alder når det kommer til stykket, det går da meget fint herinde :-) Mvh 8. apr 2005 kl. 22:49 (CEST)
 Ja vi er jo nok flest jyder ;-) - så jeg er også mest stemt for Århus, men vi kan da også nærme os Lillebælt for at gi' øboerne en chance. - 9. apr 2005 kl. 00:02 (CEST)
 Øboen (på 34) er også frisk på et Wiki-træf, uanset om det bliver her på "djævleøen" (Københavns centrum er en halv times S-tog-rejse fra hvor jeg bor), eller på fastlandet! :-)
 Hvad angår det sted vi vælger at mødes, bør vi nok finde et sted hvor vi kan være både ude og inde, afhængigt af hvordan vejret bliver den pågældende dag...!
 Glimrende idé. Jeg deltager gerne, dog helst i første halvdel af juni. Jeg støtter Peos bemærkning om et sted, hvor man kan være både inde og ude, og jeg har et forslag, som ligger temmeligt præcist midt i landet: Institutionen "Strandvænget" lige nord for Nyborg. Smuk park, dejligt cafeteria, let adgang, utroligt behagelige mennesker. Jeg er i øvrigt netop blevet 60, men til beroligelse for eventuelle "gerontofobe" skal det nævnes, at jeg omgås 16-20 årige dagligt.-- 9. apr 2005 kl. 21:16 (CEST)
 "Gerontofob" er et herligt ord :-) Jeg synes at spore en tilslutning der gør det realistisk at gennemføre arrangementet, så jeg har oprettet . Så lad os flytte realitetsbehandlingen dertil. -- 9. apr 2005 kl. 21:28 (CEST)
